I akuzuari për vrasjet makabre në Norvegji del para gjykatës
Sulmuesi nuk pranon fajësinë dhe shpreh pikpamje të ekstremit të djathtë
Sulmues i akuzuar, Anders Behring Breivik, ishte i parruar dhe kishte veshur një këmishë të kuqe. Policia tha se gjatë daljes para gjykatës ai dukej i qetë dhe i pandjeshëm ndaj ngjarjeve të fundit. Seanca dëgjimore u zhvillua me dyer të mbyllura, thanë zyrtarët, për të mbrojtur hetimet. Më pas një gjykatës tha se i akuzuari do të vazhdonte të mbahej i ndaluar për tetë javë. Gjykatësi Kim Heger foli për gazetarët pas seancës dëgjimore. se Breivik kishte dëshmuar se synimi i operacionit të tij nuk ishte të vriste sa më shumë njerëz por të dërgontge një sinjal të fuqishëm se Norvegjia nuk duhet të kolonizohet nga myslimanët. Të premten e kaluar një makinë bombë shpërtheu në qendër të Oslos. Brenda pak orësh, një person i armatosur hapi zjarr në një ishull aty pranë ku pjestarë nga rinia e partisë në pushtet ishin mbledhur për një fundjavë kampingu veror. Breivik akuzohet për të dyja këto sulme. Ai tha se dy celula të tjera ekzistojnë në organizatën e tij, por se ai kishte vepruar i vetëm. Hetuesit thanë se nuk mund të jepnin informacione të tjera për siç thuhet celultat e tjera. Policia norvegjeze ka rivlerësuar numrin e të vdekurve duke ulur atë në 76 viktima. Ata thanë se tetë njerëz u vranë në shpërthimin e makinës bombë dhe 68 u vranë në ishull. Duke folur në Angli, udhëheqësit e Britanisë dhe Spanjës thanë se vendet evropiane duhet të godasin sëbashku ekstremizmin. Kryeministri britanik David Cameron. Zoti Cameron tha se po i merr me shumë seriozitet pohimet se i akuzuari Breivik kishte lidhje me grupet e ekstremit të djathtë në Britani. Një ekspert për extremizmin e djathtë në Universitetin Kingston të Londrës, Andrea Mammone, thotë se egziston një rrjet i fshehtë i ekstremit të djathtë kudo në Evropë. Ai thotë se pikpamjet e shprehura nga i dyshuari nuk janë të pazakonta brenda atij komuniteti. Informacione që thuhet se janë publikuar në internet nga i dyshuari përcjellin pikpamje anti-marksiste dhe anti-islamike. Zoti Mammone thotë se pavarësisht se pikpamjet e Brevik’s ndahen edhe nga të tjerë në polin e djathtë, shumica nuk e mbështesin dhunën. Por ai thotë se pikpamje të tilla radikale janë të rrezikshme. I akuzuari Breivik ka shkruar një manifest ku thekson besimet e tij. Policia tha se ai filloi të lexonte këtë trakt gjatë seancës dëgjimore por u ndalua. Ata thanë se mjekët po analizonin gjendjen e tij mendore.